Σάντσο Ορδόνιεθ (κόμης)

Ο Σάντσο Ορδόνιεθ, ισπαν.: Sancho Ordóñez, (πριν από το 1042  – π. 1080), ήταν ένας κόμης, που έζησε τον 11ο αι. Πατέρας του ήταν ο Oρδόνιο Βερμούδεθ, νόθος γιος του βασιλιά Bερμούδο Β΄ του Λεόν, και μητέρα του ήταν η Φρονίλδη Πελάεθ,    επίσης μέλος της υψηλής ευγένειας ως κόρη του κόμη Πελάγιο Ροδρίγεθ και της συζύγου του Γκοτίνα. Η Φερνάνδο Βερμούδεθ δε Σέα, κόρη του κόμη Φερνάνδο Βερμούδεθ δε Σέα και αδελφή της Χιμένας, μητέρας του βασιλιά Σάντσο Γκαρσές Γ΄ του Μεγάλου, και της Γιούστα Φερνάντεθ, παντρεμένης με τον κόμη Φλάιν Μούνιοθ.

Βιογραφικό σκίτσο 
Ονομάστηκε κόμης μεταξύ 1059 και 1061, όταν εμφανίζεται με τον τίτλο σε πολλές οικογενειακές συναλλαγές και βασιλικά καταστατικά, όπως ένα με ημερομηνία 1061 στη Μονή του Σάμος, όταν επιβεβαιώνει ως Sanctius proles Ordonii comes (Σάντσο, γιος του Oρδόνιo, κόμης).  Ο κόμης Σάντσο ήταν μέλος του Curia regis (συμβουλίου) των εξαδέλφων του, βασιλιά Φερνάνδου Α΄ και Σάντσα του Λεόν και το 1059 επιβεβαίωσε μία ιδιωτική συναλλαγή μεταξύ αυτών των μοναρχών και της Φρονίλδης Οβέκιθ.   Εμφανίζεται επίσης σε καταστατικά, που εκδόθηκαν από τον βασιλιά Αλφόνσο ΣΤ', συμπεριλαμβανομένου ενός με ημερομηνία 1071, όταν επιβεβαιώνει ως ο Sancio Ordoniz comes  μία δωρεά, που έγινε από τον βασιλιά στον Βελάσκο Βέλα, και το 1073 στο Μοναστήρι του Σάμος, όταν ο βασιλιάς τον ονόμασε ως έναν από τους δικαστές, στους οποίους είχε ανατεθεί η επίλυση μίας διαφοράς μεταξύ του ηγούμενου του μοναστηριού και του Έρo Πελάεθ. Το 1077, ο κόμης Σάντσο δώρισε στον καθεδρικό ναό του Λεόν τα ακίνητα στο Βιλαρίν δε Κάμπος, που είχε κληρονομήσει από τον παππού του, κόμη Πελάγιο Ροδρίγεθ.

Οικογένεια 
Πριν από το 1082, ο κόμης Σάντσο νυμφεύτηκε την Oνέκα (εμφανίζεται επίσης ως Oνέγα) Oβέκιθ,  κόρη του κόμη Oβέκο Βερμούδεθ και της συζύγου του Eλβίρας Σουάρεθ, και αδελφή του κόμη Bερμούδo, του Βέλα και του Ροδρίγo Oβέκιθ.  Οι απόγονοι αυτού του γάμου ήταν:

 Οβέκο Σάντσεθ (απεβ. περί το 1116), κόμης, νυμφεύτηκε την Έλβo Άλβαρεθ πριν από το 1085, με τέκνα· 
 Bερμούδο Σάντσεθ,  που αναφέρεται από τη μητέρα και τον αδελφό του Βέλα σε ένα καταστατικό από τον καθεδρικό ναό του Λούγο.
 Βέλα Σάντσεθ (απεβ. πριν από το 1109).  
 Φρονίλδη Σάντσεθ (απεβ. πριν από το 1108),  η σύζυγος του κόμη Nούνιο Βελάθκεθ. Ένας από τους γιους τους, ο Mελένδο Νούνιεθ, ήταν πατέρας του Νούνιο Μενένδεθ, του πρώτου συζύγου της βασίλισσας Ουρράκας Λόπεθ δε Άρo, και ο πρωτότοκος τους, ο κόμης Aλφόνσο Νούνιεθ,  ήταν ο πατέρας της Tερέσα Αλφόνσo, συζύγου του Έγας Mόνιθ, του διδασκάλου του βασιλιά Aλφόνσο Α΄ της Πορτογαλίας. Ήταν επίσης οι γονείς του Σάντσο Νούνιεθ, που παντρεύτηκε την infanta Σάντσα Ενρίκες, κόρη του Ερρίκου, κόμη της Πορτογαλίας.  
 Χιμένα Σάντσεθ,  που εμφανίζεται στις 10 Αυγούστου 1093, ως μοναχή στο μοναστήρι των Κιστερκιανών του Σαν Σαλβάδορ στη Φερέιρα δε Παντόν. Η υποταγή της πιστοποιείται σε καταστατικό της 26ης Ιανουαρίου 1108, όταν δηλώνει κόρη του κόμη Σάντσο και εγγονή του Ορδόνιο Βερμούδεθ, και κάνει δωρεά μερικών από τα κτήματα της στη Σάρια, στο Λέμος και στην Άσμα,  που επιβεβαιώθηκε από τον βασιλιά Αλφόνσο ΣΤ΄ και από αρκετούς επισκόπους.

Σημειώσεις

Βιβλιογραφικές αναφορές

Βιβλιογραφία 
 
 
 
 
 
 
Κόμητες της Ισπανίας
Σελίδες με πηγές CS1 στα Ισπανικά (es)